Шыгъушэ Айшэт псоми йофIэкI
Иджыблагъэ Налшык къыщыхахащ Къэбэрдей-Балъкъэрым и тхьэIухудыр. «Мисс КъБР — 2013» щIыхьыцIэмрэ дыщэ тажымрэ зыIэрыгъэхьэным хущIэкъуащ хъыджэбз пщыкIутху.
Хабзэ хъуауэ, зэхьэзэхуэр щекIуэкI Профсоюзхэм щэнхабзэмкIэ я унэм бзылъхугъэхэм щагъэлъэгъуащ лъэпкъ фащэхэр, бостей зэхуэмыдэхэр, я спорт зэфIэкIхэри утыку кърахьащ, я губзыгъагъэри наIуэ къащIащ. Абыхэм хуагъэфэща саугъэтхэм къыдэкIуэу «Мисс Фото», «Мисс Фитнес», «Мисс Вдохновение», «Мисс Оригинальность», «Мисс Улыбка», «Мисс Грация», «Мисс Элегантность», «Мисс Нежность», «Мисс Очарование», «Мисс Талант», «Мисс Интернет», «Королева Подиума» щIыхьыцIэхэри ялъысащ. НэхъыщIэ дыдэ тхьэIухудыр Налшык и лицей №2-м щеджэ Удовенкэ Юлэщ. ЕтIуанэ вице-мисс хъуащ уэрэджыIакIуэ ныбжьыщIэ Кабалоевэ Алинэ, япэ вице-миссыр Къэбэрдей-Балъкъэр къэрал университетым и студенткэ Къардэн Ланэщ.
ТхьэIухудым и тажыр зыхуагъэфэщар, «Мисс КъБР-2013» хъуар, илъэс 22-рэ зи ныбжь Шыгъушэ Айшэтщ. Езы зэхьэзэхуэм хэта хъыджэбзхэми ар нэхъ нэфIэгуфIэ дыдэу, псэ зэIухауэ къалъытащ.
БЛИЙ Даянэ.
